Sherdor (futbol klubi). "Sherdor" Samarqand futbol klubi — Samarqand shahridagi oʻzbek futbol klubi. Klub hozirda Oʻzbekiston Pro-Ligasida toʻp suradi. Tarixi. 1990-yilda tashkil etilgandan soʻng SSSR chempionatining Ikkinchi quyi ligasida debyut qiladi va musobaqada soʻngi 20- oʻrindan joy olib turnirni tark etadi. Oʻsha yili jamoani Aleksandr Masesov va Mixail Oganyan (yarim mavsum)lar boshqargan. Klub rahbari Igor Oganesov boʻlgan. SSSR chempionatining Ikkinchi quyi liga bahlarida qayd etgan natijasidan keyin klub tarqatib yuboriladi. 2012-yil boshida klub qayta tiklanadi va Oʻzbekiston chempionati Ikkinchi ligasida ishtirok etadi. Ikkinchi liga final bosqichida 4 uchrashuvda 10 ochko jamgʻarib, „B“ guruhida (5 ta jamoa oʻrtasida) 1-oʻrinni egallaydi. Shu tariqa „Sherdor“ 2013-yilgi Oʻzbekiston chempionati Birinchi ligasida toʻp surish huquqini qoʻlga kiritadi. Klub birinchi ligadagi debyut mavsumida Gʻarbiy guruhdagi 12 ishtirokchi (22 uchrashuv, 11 gʻalaba, 2 durang, 9 magʻlubiyat va 35 ochko) oʻrtasida dastlabki bosqichda 4-oʻrinni egallaydi. „Sherdor“ jamoasi 16 ta jamoa (30 uchrashuv, 12 gʻalaba, 3 durang, 15 magʻlubiyat va 39 ochko) oʻrtasida 8-oʻrinni egallab final bosqichida ishtirok etish huquqini qoʻlga kiritadi. Oʻsha yili klub Oʻzbekiston kubogida ilk bor ishtirok etadi va birinchi bosqichdayoq Navoiyning „Zarafshonga“ klubiga 0:1 hisobida imkoniyatni boy berib, turnirni tark etadi. 2014-yil Birinchi liga oʻyinlari 2-mavsum dastlabki bosqichida „Sherdor“ Gʻarbiy guruhidagi 12 ta klub orasida (22 uchrashuv, 8 gʻalaba, 6 durang, 8 magʻlubiyat va 30 ochko) 7-oʻrinni egallaydi. Yakuniy bosqichda klub 16 jamoa orasida 15 (30 oʻyin, 8 gʻalaba, 5 durang, 17 magʻlubiyat va 29 ochko) oʻrinni egallashiga qaramay, keyingi mavsumda Birinchi liga safida ishtirok etish huquqini oʻzida saqlab qoladi (ushbu bosqichda soʻnggi oʻrinni egallagan jamoa Ikkinchi ligaga ishtirok etmaydi). 2014-yil Oʻzbekiston kubogi bahslarida ikkinchi marta ishtirok etayotgan „Sherdor“ 1-turda Gʻallaoralning "Gʻallakor" jamoasini 3:0 hisobida magʻlub etib, keyingi bosqichda „Andijon“ jamoasi bilan toʻqnash keladi. Oʻyin taqdirini penaltilar seriyasi hal qilgan mazkur uchrashuvda „Sherdor“ 3:5 hisobda (oʻyinning asosiy va qoʻsHMcha vaqti 2:2 hisobida yakunlangan) imkoniyatni boy beradi. Shu tariqa klub chempionatdagi safarini 2-bosqichda yakunlaydi. 2015-yilgi mavsumda Birinchi liganing saralash bosqichida Gʻarbiy guruhdagi 10 ta jamoa orasida Samarqand klubi 9-oʻrinni egallab, Ikkinchi liga tarkibiga qaytishga majbur boʻladi. 2018-yildan buyon „Sherdor“ yana Oʻzbekiston Pro ligasi uchrashuvlarida ishtirok etib kelmoqda. Stadion. Klub uy arenasi "Dinamo" stadioni boʻlib, 13800 tomoshabinga moʻljallangan. U 1962-yilda qurib foydalanishga topshirilgan. 2012-yilda qayta taʼmirdan chiqarilgan. 2012-yilga qadar stadion hajmi 16 000 oʻrinni tashkil etgan. Ushbu stadion Samarqand shahri va Samarqand viloyatidagi eng katta stadion boʻlib, Oʻzbekistondagi muxlis eng koʻp tashrif buyuradigan va zamonaviy stadionlardan biri hisoblanadi. „Sherdor“dan tashqari Samarqandning yana bir mashhur klubi „Dinamo“ ham oʻz uy uchrashuvlarini mazkur stadionda oʻtkazadi. "Dinamo"stadioni • Hajmi — 13 800 kishi • Maydoni — 112×72 m. • Manzil — Ulugh Beg Mirza, Samarkand. Hozirgi tarkib. "2019-yilgi maʼlumot boʻyicha" Nomdor Futbolchilar. „Sherdor“ning koʻplab taniqli futbolchilari turli davrlarda toʻp surgan, shuningdek, mahalliy „Dinamo“ klubining ham Futbolchilari boʻlishgan. Quyida „Sherdor“ safida toʻp surgan eng mashhur futbolchilar bilan tanishing.